กสิกรไทยบุกตราสารหนี้ตุรกีคุยได้ดอกเบี้ยเพิ่ม
บลจ.กสิกรไทย เฟ้นตราสารหนี้ ตปท. ดอกเบี้ยสูง ยำใหญ่ ตุรกี รัสเซีย บราซิล ยูเออี ได้ 2.83% ต่อปี
19 ก.พ. 2556

บลจ.กสิกรไทย เฟ้นตราสารหนี้ ตปท. ดอกเบี้ยสูง ยำใหญ่ ตุรกี รัสเซีย บราซิล ยูเออี ได้ 2.83% ต่อปี
นายนาวิน อินทรสมบัติ ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย กล่าวว่า ขณะนี้ตราสารหนี้ในประเทศตุรกีเป็นทางเลือกใหม่ที่มีโอกาสให้ผลตอบแทนที่น่าสนใจในภาวะดอกเบี้ยทรงตัวทั่วโลก 
ทั้งนี้ บลจ.กสิกรไทย ประเมินว่า เศรษฐกิจตุรกีในภาพรวมยังคงมีเสถียรภาพ โดยในช่วง 34 ปีที่ผ่านมา เป็นหนึ่งในประเทศที่มีอัตราการเติบโตทางเศรษฐกิจสูงสุดประเทศหนึ่งของโลก แม้ในปีที่ผ่านมาจะชะลอลงมาบ้าง แต่ก็ยังสามารถขยายตัวได้ใกล้เคียงเศรษฐกิจโลก นอกจากนี้รายได้ต่อหัวของประชากร ก็ค่อนข้างสูงเมื่อเทียบกับประเทศที่มีอันดับความน่าเชื่อถือในระดับเดียวกัน ระบบการเงินการธนาคารที่ค่อนข้างแข็งแกร่ง เห็นได้จากอัตราส่วนเงินกองทุนต่อสินทรัพย์เสี่ยงของกลุ่มธนาคารอยู่ที่ประมาณ 16% สูงกว่าเกณฑ์มาตรฐานสากลที่กำหนดไว้ 8.5% ในขณะที่อัตราส่วนหนี้เสียของระบบธนาคารก็ยังอยู่ในระดับต่ำประมาณ 2.7% โดยอันดับความน่าเชื่อถือของประเทศอยู่ที่ระดับ BBB
“ในช่วงที่ทิศทางดอกเบี้ยซบเซาแบบนี้ ถือเป็นความท้าทายของ บลจ. ในการเฟ้นหาตราสารหนี้คุณภาพดีในต่างประเทศ เพื่อให้ได้ผลตอบแทนที่ดีกว่าตราสารหนี้ในประเทศ” นายนาวิน กล่าว
พร้อมกันนี้ ระหว่างวันที่ 1925 ก.พ. บลจ.กสิกรไทย เสนอขายกองทุนเปิดเค ฟอร์เรน โน้ต 3 เดือน เอ ผลตอบแทนประมาณ 2.8% ต่อปี และกองทุนเปิดเค ฟอร์เรน โน้ต 6 เดือน บี ผลตอบแทนประมาณ 3% ต่อปี โดยลงทุนในตราสารหนี้ประเทศตุรกี รัสเซีย บราซิล และสหรัฐอาหรับเอมิเรตส์